CELEX: 32010R0158
Language: sl
Date: 2010-02-25 00:00:00
Title: Uredba Komisije (EU) št. 158/2010 z dne 25. februarja 2010 o določitvi zneska vnaprejšnje pomoči za zasebno skladiščenje masla za leto 2010

26.2.2010   
            
            
               SL
            
            
               Uradni list Evropske unije
            
            
               L 49/14
            
         UREDBA KOMISIJE (EU) št. 158/2010
   z dne 25. februarja 2010
   o določitvi zneska vnaprejšnje pomoči za zasebno skladiščenje masla za leto 2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(a) in (d) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 28 Uredbe (ES) št. 1234/2007 določa dodeljevanje pomoči za zasebno skladiščenje masla.
            
         
               (2)
            
            
               Gibanje cen in zalog masla kažeta na neravnotežje na trgu, ki bi se lahko preprečilo ali zmanjšalo s sezonskim skladiščenjem. Glede na sedanje razmere na trgu je primerno dodeliti pomoč za zasebno skladiščenje masla od 1. marca 2010.
            
         
               (3)
            
            
               Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (2) je določila skupna pravila za izvajanje sheme pomoči za zasebno skladiščenje.
            
         
               (4)
            
            
               V skladu s členom 6 Uredbe (ES) št. 826/2008 se vnaprej določena pomoč dodeli v skladu s podrobnimi pravili in pogoji iz poglavja III k navedeni uredbi.
            
         
               (5)
            
            
               Da se olajša izvajanje sedanjega ukrepa, bi moral ob upoštevanju obstoječe prakse v državah članicah člen 7(3) Uredbe (ES) št. 826/2008 veljati le za proizvode, ki so v celoti uskladiščeni. Zato je treba uvesti odstopanje od navedenega člena.
            
         
               (6)
            
            
               V skladu s členom 29 Uredbe (ES) št. 1234/2007 se znesek pomoči določi glede na stroške skladiščenja in verjetna gibanja cen svežega masla in masla iz zalog.
            
         
               (7)
            
            
               Primerno je določiti pomoč za stroške vstopa in izstopa zadevnih proizvodov ter za dnevne stroške hladnega skladiščenja ter financiranje.
            
         
               (8)
            
            
               Kadar so zahtevane informacije o podrobnostih skladiščenja že vključene v zahtevku za pomoč, se je zaradi učinkovitejšega in enostavnejšega upravljanja primerno odreči zahtevi, da se po sklenitvi pogodbe sporočajo iste informacije, kot to določa točka (a) prvega odstavka člena 20 Uredbe (ES) št. 826/2008.
            
         
               (9)
            
            
               Zaradi učinkovitejšega in enostavnejšega upravljanja in ob upoštevanju posebnih okoliščin pri skladiščenju masla morajo biti pregledi, določeni v členu 36(6) Uredbe (ES) št. 826/2008, opravljeni najmanj pri polovici pogodb. Zato je treba uvesti odstopanje od navedenega člena. To odstopanje je treba uporabiti tudi za odvzeme, kot določa člen 4(3)(b) Uredbe Komisije (ES) št. 1182/2008 z dne 28. novembra 2008 o določitvi zneska vnaprejšnje pomoči za zasebno skladiščenje masla za leto 2009 (3).
            
         
               (10)
            
            
               Zaradi poenostavitve in logistične učinkovitosti se je mogoče odreči zahtevi, da se številka pogodbe napiše na vsako skladiščeno enoto, kadar je številka pogodbe vnesena v evidenco skladiščenja.
            
         
               (11)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Ta uredba določa pomoč za zasebno skladiščenje za soljeno in nesoljeno maslo, navedeno v členu 28(a) Uredbe (ES) št. 1234/2007, za pogodbe, sklenjene po 1. marcu 2010.
   Člen 2
   1.   Če s to uredbo ni drugače določeno, veljajo določbe Uredbe (ES) št. 826/2008.
   2.   Z odstopanjem od člena 7(3) Uredbe (ES) št. 826/2008 se zahtevki nanašajo le na proizvode, ki so v celoti uskladiščeni.
   Člen 3
   Merska enota iz člena 16(2)(c) Uredbe (ES) št. 826/2008 je „skladiščna serija“, ki ustreza količini proizvoda iz te uredbe, ki znaša najmanj eno tono in je homogene sestave in kakovosti, proizveden v le eni tovarni ter uskladiščen v enem samem skladišču v enem samem dnevu.
   Člen 4
   1.   Pomoč za proizvode iz člena 1 znaša:
   
               —
            
            
               18,31 EUR na skladiščeno tono za fiksne stroške skladiščenja,
            
         
               —
            
            
               0,34 EUR na tono za dan pogodbenega skladiščenja.
            
         2.   Začetek pogodbenega skladiščenja je med 1. marcem in 15. avgustom 2010. Odvzem iz skladišča se lahko opravi le od 16. avgusta 2010 naprej. Pogodbeno skladiščenje se konča en dan pred dnevom odvzema iz skladišča, oziroma najpozneje zadnji dan februarja, ki sledi letu uskladiščenja.
   3.   Pomoč se lahko dodeli le, kadar znaša pogodbeno obdobje skladiščenja med 90 in 210 dnevi.
   Člen 5
   Države članice uradno obvestijo Komisijo vsak torek do 12. ure opoldan (po bruseljskem času) o količinah, za katere so bile sklenjene pogodbe, kot je določeno v členu 35(1)(a) Uredbe (ES) št. 826/2008, in o količinah proizvodov, za katere so bile predloženi zahtevki za sklenitev pogodb.
   Člen 6
   1.   Točka (a) prvega odstavka člena 20 Uredbe (ES) št. 826/2008 se ne uporablja.
   2.   Države članice se lahko odrečejo zahtevam po označitvi številke pogodbe, navedenim v členu 22(1)(e) Uredbe (ES) št. 862/2008, če se upravljavec skladišča zaveže, da bo zapisal številko pogodbe v evidenco iz točke III Priloge I k navedeni uredbi.
   3.   Z odstopanjem od člena 36(6) Uredbe (ES) št. 826/2008 na koncu pogodbenega obdobja skladiščenja organ, pristojen za preglede, med celotnim obdobjem odvzema od avgusta 2010 do februarja 2011 z vzorčenjem preveri težo in identifikacijo skladiščenega masla pri najmanj polovici pogodb.
   Pododstavek 1 se uporablja za preglede med obdobjem odvzema od 16. avgusta 2010, kot je določeno v členu 4(3)(b) Uredbe (ES) št. 1182/2008.
   Člen 7
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 223, 21.8.2008, str. 3.
   
      (3)  UL L 319, 29.11.2008, str. 49.